gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4835, del 06-09-2004 (2004/8790)

Informació pública de l'extracte de les bases que han de regir la convocatòria per a cobrir, per funcionaris de carrera, determinades places corresponents a l'oferta d'ocupació pública de 2004, pel torn de promoció interna.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8790


Data del document
:   12-08-2004

Organisme emissor
:   Ajuntament d'Alacant

Tipus de document
:   Convocatòria

Descriptors 

:   * Alacant
    * administració local
    * professió administrativa
    * professió de la informació
    * concurs administratiu
    * personal de serveis
    * obrer especialitzat

Informació pública de l'extracte de les bases que han de regir la convocatòria per a cobrir, per funcionaris de carrera, determinades places corresponents a l'oferta d'ocupació pública de 2004, pel torn de promoció interna. [2004/F8790]
  
L'Ajuntament d'Alacant, en el Butlletí Oficial de la Província d'Alacant número 176, de data 2 d'agost de 2004, ha publicat l'anunci relatiu a la convocatòria i bases específiques de les proves selectives per a cobrir, per funcionaris de carrera, determinades places corresponents a l'oferta d'ocupació pública de 2004 pel torn de promoció interna.
  
Les places convocades són les que s'allisten tot seguit:
  
Relació de places de funcionaris convocades
  
A. Torn de promoció interna
  
Convo- Nombre
  
catòria de places Denominació
  
7 4 Tècnic mitjà de gestió
  
 d'administració general
  
8 5 Auxiliar tècnic d'arxius i biblioteques
  
9 1 Tècnic auxiliar de consum
  
10 1 Oficial de servicis diversos
  
11 1 Inspector d'obres semafòriques
  
12 3 Oficial electricista d'enllumenat
  
13 3 Oficial de jardins
  
14 1 Oficial de mobiliari urbà
  
Tots els anuncis relatius a esta convocatòria es publicaran, a partir de hui, en el Butlletí Oficial de la Província d'Alacant i/o al tauler d'anuncis de l'Ajuntament d'Alacant.
  
El termini d'admissió d'instàncies és de 20 dies naturals a partir del següent al de la publicació d'este extracte en el Boletín Oficial del Estado.
Diari Oficial de la Generalitat Valenciana


Sumari del DOGV 4894, del 30-11-2004 (2004/11241)

Informació pública de la modificació dels estatuts de l'Associació Valenciana de Medicina de l'Educació Física i l'Esport.
--------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11337


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació dels estatuts de l'Associació Valenciana de Medicina de l'Educació Física i l'Esport. [2004/X11703]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han estat dipositats en esta oficina pública, adscrita a la Direcció General de Treball i Seguretat Laboral, els estatuts modificats de l'Associació Valenciana de Medicina de l'Educació Física i l'Esport, segons el que es va acordar en l'assemblea general extraordinària realitzada el dia 25 de maig de 2004.
  
La modificació afecta el conjunt de l'articulat. La certificació de l'acta consta firmada pel secretari, José Ángel Martínez Aparicio, amb el vistiplau del president, Armando Barra Nogués.
Diari Oficial de la Generalitat Valenciana


Sumari del DOGV 4858, del 07-10-2004 (2004/9813)

RESOLUCIÓ de 13 de setembre de 2004, del director general de Personal Docent de la Conselleria de Cultura, Educació i Esport, per la qual es fa pública la llista d'aspirants que han adquirit una nova especialitat en el cos de mestres, en el procediment selectiu convocat per l'Orde de 4 de maig de 2004, de la Conselleria de Cultura, Educació i Esport, per a l'adquisició de noves especialitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/9813


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 13 de setembre de 2004, del director general de Personal Docent de la Conselleria de Cultura, Educació i Esport, per la qual es fa pública la llista d'aspirants que han adquirit una nova especialitat en el cos de mestres, en el procediment selectiu convocat per l'Orde de 4 de maig de 2004, de la Conselleria de Cultura, Educació i Esport, per a l'adquisició de noves especialitats. [2004/A9813]
  
Per l'Orde de 4 de maig de 2004, de la Conselleria de Cultura, Educació i Esport, es convoca procediment per a l'adquisició de noves especialitats en el cos de mestres.
  
Realitzades les proves i qualificats els aspirants pels tribunals, resolc:
  
Primer
  
Fer pública la llista per especialitats dels aspirants que han adquirit una nova especialitat.
  
Segon
  
L'adquisició d'una nova especialitat no suposa la pèrdua de l'anterior o anteriors que s'hi puguen posseir.
  
Els qui tinguen adquirida més d'una especialitat podran accedir a places corresponents a qualsevol d'elles a través dels mecanismes establits per a la provisió de llocs de treball dels funcionaris docents.
  
Tercer
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent, en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
Diari Oficial de la Generalitat Valenciana


Sumari del DOGV 4694, del 18-02-2004 (2004/1094)

Informació pública de la devolució de fiança a María del Carmen Olmos Más, per causar baixa en l'exercici professional com a procuradora dels tribunals.
--------------------------------------------------------------------------------------------------------------------------------------------------------

### Dades del document

Número de DOGV
:   4694

Data del DOGV
:   18-02-2004

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2004/1094


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la devolució de fiança a María del Carmen Olmos Más, per causar baixa en l'exercici professional com a procuradora dels tribunals. [2004/S1094]
  
Atés que així s'ha acordat pel president d'este Tribunal Superior de Justícia l'expedient governatiu número 376/1993, que fa referència a la procuradora María del Carmen Olmos Más, es fa saber:
  
Que en compliment del que establix l'article 25 i següents de l'Estatut General dels Procuradors dels Tribunals, causa baixa en l'exercici professional com a procuradora dels tribunals, en el partit judicial de València; s'anuncia la baixa d'esta, i per tal de procedir a la devolució de la fiança constituïda en el seu dia, s'obri un termini de sis mesos des de la publicació del present anunci, a l'efecte de reclamacions.
Diari Oficial de la Generalitat Valenciana


Sumari del DOGV 4754, del 17-05-2004 (2004/4561)

Informació pública de la pèrdua de l'original de la carta de pagament de la fiança número 4697M1900.
----------------------------------------------------------------------------------------------------

### Dades del document

Número de DOGV
:   4754

Data del DOGV
:   17-05-2004

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2004/4561


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4697M1900. [2004/M4561]
  
A causa de la pèrdua de l'original de la carta de pagament de la fiança número 4697M1900, per import de dos mil sis-cents vint euros amb quaranta-un cèntims (2.620,41 e), a nom de Vobis Microcomputer, SA, amb CIF Z10352433, a favor de les Corts Valencianes.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.
Diari Oficial de la Generalitat Valenciana


Sumari del DOGV 4746, del 05-05-2004 (2004/4308)

Informació pública del projecte d'urbanització d'un tram del carrer B del polígon I, de l'APD/22, Babel Sud.
------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4308


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització d'un tram del carrer B del polígon I, de l'APD/22, Babel Sud. [2004/E4308]
  
L'Alcaldia Presidència i, en el seu nom, la regidora delegada d'Urbanisme ha dictat, amb data 21 d'abril del 2004, la següent resolució:
  
Sotmetre a exposició pública per un termini de 20 dies, comptats des de la publicació d'este edicte en el Diari Oficial de la Generalitat Valenciana, el projecte d'urbanització d'un tram del carrer B del polígon I, de l'APD/22, Babel Sud, del Pla General Municipal d'Ordenació d'Alacant, redactat pel Servici d'Obres i Projectes de la Gerència Municipal d'Urbanisme.
  
Es publica per a general coneixement, significant que l'expedient podrà ser examinat en l'Oficina d'Informació Urbanística, situada en el carrer de Sant Nicolau, número 2, i que durant l'indicat termini, podran presentar-se al·legacions; tot això de conformitat amb el que disposa els articles 45.2.b i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4903, del 15-12-2004 (2004/12657)

Concurs número CV 214/2004. Pla de comunicació institucional per a difondre la institució de les Corts Valencianes als centres educatius de la Comunitat Valenciana, en localitats amb un nombre no inferior a 50.000 habitants.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/12256


Data del document
:   10-12-2004

Organisme emissor
:   Corts Valencianes

Tipus de document
:   Concurs

Descriptors 

:   * contracte de serveis
    * licitació
    * publicitat

Concurs número CV 214/2004. Pla de comunicació institucional per a difondre la institució de les Corts Valencianes als centres educatius de la Comunitat Valenciana, en localitats amb un nombre no inferior a 50.000 habitants. [2004/A12708]
  
a) Objecte del contracte
  
Pla de comunicació institucional per a difondre la institució de les Corts Valencianes als centres educatius de la Comunitat Valenciana, en localitats amb un nombre no inferior a 50.000 habitants.
  
b) Termini d'execució
  
Sis mesos a partir de la data de la signatura del document de formalització del contracte.
  
c) Data prevista d'inici
  
Després de la signatura del contracte administratiu.
  
d) Examen de l'expedient
  
El plec de clàusules administratives particulars, el plec de prescripcions tècniques i el quadre de característiques del contracte es poden obtenir a l'Àrea d'Assistència Tècnica i Manteniment de les Corts Valencianes, carrer de la Llibertat, 3 i 5, de València, de dilluns a divendres, de 09.00 a 14.00 hores (tel. 72 078 53 78).
  
e) Pressupost màxim de licitació
  
Dos-cents cinquanta mil euros (250.000 €).
  
f) Garantia provisional
  
Dos per cent del pressupost d'adjudicació.
  
g) Garantia definitiva
  
Quatre per cent del pressupost d'adjudicació.
  
h) Classificació del contractista: No cal.
  
i) Model de proposició econòmica
  
D'acord amb el plec de clàusules administratives particulars.
  
j) Termini de recepció de proposicions
  
15 dies hàbils a partir de la publicació d'aquest anunci en el Diari Oficial de la Generalitat Valenciana.
  
k) Lloc de lliurament de proposicions
  
Registre de las Corts Valencianes, carrer de la Llibertat, 3 i 5, de València, 46735.
  
l) Licitació i obertura de proposicions
  
10 de gener de 2005, a les 12.00 hores, a la sala de comissions A del Palau de les Corts Valencianes, plaça de Sant Llorenç, 4, de València.
  
m) Documentació que han de presentar les persones licitadores
  
D'acord amb el plec de clàusules administratives particulars.
  
n) Criteris d'adjudicació
  
D'acord amb el plec de clàusules administratives particulars.
Diari Oficial de la Generalitat Valenciana


Sumari del DOGV 4746, del 05-05-2004 (2004/3940)

Notificació de llistat d'expedients sancionadors de transports a Eloy Amorós Almarcha i altres.
-----------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3940


Organisme emissor
:   Conselleria d'Infraestructures i Transport

Tipus de document
:   Anunci

Notificació de llistat d'expedients sancionadors de transports a Eloy Amorós Almarcha i altres. [2004/X3940]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992) la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12 de 14 de gener de 1999), es fa pública la notificació dels recursos extraordinaris de revisió dels expedients sancionadors que s'indiquen (DRO 29/2004), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports i els interessats podran interposar un recurs contenciós administratiu, davant el Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació del present en el Diari Oficial de la Generalitat Valenciana.
  
València, 5 d'abril de 2004.- La cap del S. Territorial de Transports: Salomé Mut Oltra
  
Conselleria d'Infraestructures i Transport
Diari Oficial de la Generalitat Valenciana


Sumari del DOGV 4705, del 04-03-2004 (2004/1966)

Informació pública de l'alternativa tècnica del programa per al desenvolupament de la unitat d'execució número 2, en sòl urbanitzable industrial.
-------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1966


Organisme emissor
:   Ajuntament de Vall d'Alba

Tipus de document
:   Anunci

Informació pública de l'alternativa tècnica del programa per al desenvolupament de la unitat d'execució número 2, en sòl urbanitzable industrial. [2004/M1966]
  
La Junta de Govern Local de l'Ajuntament de Vall d'Alba (Castelló), mitjançant acord de data 30 de gener de 2004, ha acordat exposar al públic per a la tramitació conjunta l'alternativa tècnica del programa per al desenvolupament d'actuació integrada de la unitat d'execució número 2 del pla parcial en sòl urbanitzable industrial, així com el projecte de reparcel·lació i estatuts de l'agrupació d'interés urbanístic, presentada per la mercantil Azteca Cerámica, SL, sol·licitant l'adjudicació preferent.
  
De conformitat amb els articles 46.3 i 53 de la Llei Reguladora de l'Activitat Urbanística (LRAU), els interessats, en el termini de 20 dies a comptar del següent des de la publicació de l'anunci en el Diari Oficial de la Generalitat Valenciana, poden comparéixer a l'Ajuntament (plaça Major, núm. 1), els dies hàbils, en horari d'atenció al públic, per a consultar les actuacions derivades de la documentació depositada, formular qualssevol al·legacions o exercir els drets que es deriven de la Llei Reguladora de l'Activitat Urbanística.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients.
  
Finalitzat este segon termini, el dia hàbil següent, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Cosa que es publica perquè en prengueu coneixement, de conformitat amb el que disposa l'article 46 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), en compliment de la sentència número 1.143/2003, de 9 de juliol, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana dictada en el recurs contenciós administratiu número 1.169/2001.
Diari Oficial de la Generalitat Valenciana


Sumari del DOGV 4771, del 09-06-2004 (2004/5369)

Informació pública dels nomenaments de funcionaris de carrera, agents de la policia local.
------------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/5369


Organisme emissor
:   Ajuntament de Xilxes

Tipus de document
:   Anunci

Informació pública dels nomenaments de funcionaris de carrera, agents de la policia local. [2004/Q5369]
  
Una vegada conclòs el procés selectiu, s'ha efectuat el nomenament com a funcionaris de carrera, agents de la policia local, pertanyents a l'escala d'administració especial, subescala servicis especials (escala bàsica, categoria agent), de José Víctor Bartual Pérez, amb el document nacional d'identitat número 72854269F i de María del Rosario Badenes Nohales, amb el document nacional d'identitat número 30389022R mitjançant la Resolució d'esta Alcaldia, de data 11 de maig de 2004.
  
Cosa que es fa pública en compliment del que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
Diari Oficial de la Generalitat Valenciana


Sumari del DOGV 4746, del 05-05-2004 (2004/3973)

Ressenya de l'Acord de la Comissió Territorial d'Urbanisme, de data 11 de desembre de 2003, pel qual es declara definitivament aprovada la modificació puntual número 1 del Pla General de Rafal.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3973


Data del document
:   11-12-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Rafal
    * pla d'urbanisme

Ressenya de l'Acord de la Comissió Territorial d'Urbanisme, de data 11 de desembre de 2003, pel qual es declara definitivament aprovada la modificació puntual número 1 del Pla General de Rafal. [2004/Q3973]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.349, de 24 de novembre de 1994), es publica la ressenya de la resolució de la Comissió Territorial d'Urbanisme d'Alacant, publicada juntament amb les normes urbanístiques aprovades en el Butlletí Oficial de la Província d'Alacant número 38, del dia 16 de febrer de 2004.
  
Expedient 358/2003. Rafal. Modificació puntual número 1 del Pla General.